11. feladat: Épület (60 pont)

Egy szoborparkban ***N*** szobor áll. Ismerjük a szobrok koordinátáit, a szoborpark bejárata a (0,0) koordinátájú pont. Szeretnénk egy négyzet alakú fogadó-épületet építeni, melynek is­mert az oldalhossza, valamint a bal alsó sarka koordinátái összege. Szobor az épület belsejé­ben nem lehet (sőt az oldalfalán sem)!

Készíts programot, amely megadja, hogy hova építsük az épületet, hogy a bejárat irányából a lehető legtöbb szobrot takarja! (Amelyik szobor éppen az épület bal felső vagy jobb alsó sarka irányában van, az épület azokat is takarja.)

Bemenet

Az *standard bemenet* első sorában a szobrok ***N*** száma (***5000≤N≤1000000***), az épület ***H*** oldalhossza (***1≤H≤1000***) és a bal alsó sarka ***S*** koordináta-összege (***1≤S≤100000***) van, egy-egy szóközzel elválasztva. A következő ***N*** sorban az egyes szobrok koordinátái szerepelnek ***(0≤Xi≤1000000, 0≤Yi≤1000000***).

Kimenet

Az *standard kimenet* első sorába a megépítendő épület által eltakart szobrok számát kell írni, a második sorba pedig a bal alsó sarkának x- és y-koordinátáját! Ha nincs megoldás, akkor az egyetlen sorba egy -1-et kell kiírni! Több megoldás esetén azt kell kiírni, amelyiknek az x-koordinátája a legnagyobb.

Példa bemenet és kimenet:

BemenetKimenet



8 3 4 3  
1 7 3 1  
1 6  
1 5  
2 2  
10 3  
8 3  
2 6  
6 6

Időlimit: 0.3 mp.

Memórialimit: 32 MB